Diari Oficial de la Generalitat Valenciana


Sumari del DOGV 8062, del 14-06-2017 (2017/3978)

Notificació de la sentència dictada en el procediment de divorci contenciós número 789/2014.
--------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3978


Organisme emissor
:   Jutjat de Primera Instància i Instrucció Número 3 de Carlet

Tipus de document
:   Edicte

Notificació de la sentència dictada en el procediment de divorci contenciós número 789/2014. [2017/3978]  
Assumpte civil número 000789/2014  
Judici: família, divorci contenciós número 000789/2014.  
Part demandant: Betty Jessica Suárez León.  
Part demandada: Héctor Oswaldo Coello Heras.  
Sobre: divorcis no consensuats.  
En aquest procediment, seguit a instàncies de Betty Jessica Suárez León, beneficiària del dret a l'assistència jurídica gratuïta, contra Héctor Oswaldo Coello Heras, sent-ne part el Ministeri Fiscal, s'ha dictat la sentència que té la dispositiva que, literalment, és com segueix:  
  
«Estime íntegrament la demanda interposada per la procuradora dels tribunals M.ª González González, en nom i representació de Betty Jessica Suárez León, contra Héctor Oswaldo Coello Heras, i, en conseqüència, declare dissolt el matrimoni format per Betty Jessica Suárez León i Héctor Oswaldo Coello Heras, per causa de divorci, i dispose l'adopció de les mesures següents:  
- Pel que fa a la guarda i custòdia dels fills menors, atribuïsc aquesta a la mare, sent-ne exercida la pàtria potestat per ambdós progenitors de forma compartida.  
- Pel que fa al règim de visites, atés que el progenitor no custodi residirà fora del territori nacional, concretament a l'Equador, establisc a favor del pare el següent règim de visites: el pare podrà tindre en companyia seua els fills la meitat de les vacances escolars de Nadal, Setmana santa i estiu; en cas de desacord, l'elecció correspondrà els anys parells a la mare i els senars al pare. Qualsevol dels cònjuges podrà comunicar-se lliurement amb els fills a través del telèfon, quan aquests es troben amb l'altre progenitor, i s'obligaran a respectar la privacitat i intimitat de la conversació. Tot l'anterior es portarà a efecte dins de criteris de flexibilitat i atenent sempre, prioritàriament, l'interés dels fills; els progenitors podran establir de mutu acord qualsevol alteració o modificació d'aquest règim de visites, sempre que això no vaja en detriment ni perjudici dels menors ateses les seues activitats ordinàries, tant escolars com extraescolars, però que compatibilitzaran amb el necessari contacte paternofilial. En tot cas serà necessària l'autorització d'ambdós progenitors perquè els fills menors puguen eixir del territori nacional.  
  
  
- Com a contribució a les càrregues del matrimoni i aliments dels fills, el pare abonarà la quantitat de 150 euros per fill, és a dir, un total de 600 euros mensuals. Aquesta quantitat s'ingressarà de forma anticipada durant els cinc primers dies de cada mes, mitjançant l'ingrés en el compte que l'actora designe a aquests efectes. L'import de la pensió per aliments s'actualitzarà cada any d'acord amb les variacions que experimente l'índex de preus de consum que publique l'Institut Nacional d'Estadística o organisme que puga substituir-lo en un futur. Així mateix, ambdós progenitors abonaran a mitges les despeses extraordinàries dels fills. Aquestes despeses s'abonaran sempre que s'acrediten de manera suficient, siguen consultades prèviament o siguen autoritzades pel jutjat si hi ha discrepància entre els pares.  
- Pel que fa a l'ús i gaudi de l'habitatge conjugal, aquest l'atribuïsc a l'esposa i als fills en companyia de la qual resten, sent-ne aquest un habitatge en arrendament.  
Sense un pronunciament exprés sobre les costes.  
Mode d??impugnació: mitjançant un recurs d??apel·lació davant de l??Audiència Provincial de València (art. 455 LECn).  
El recurs s'interposarà a través d'un escrit presentat en aquest jutjat dins del termini de 20 dies hàbils comptadors des de l??endemà que es notifique, en què l'apel·lant ha d'exposar les al·legacions en les quals basa la impugnació, a més d'esmentar la resolució objecte d'apel·lació i els pronunciaments que impugna (art. 458 LECn). D'acord amb la disposició addicional 15a de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució haurà de constituir, com a requisit indispensable perquè es tramite, un dipòsit de 50 euros en el compte de dipòsits i consignacions d'aquest jutjat. Per a materialitzar l'esmentat dipòsit, haurà d'especificar en el resguard d'ingrés, en el camp ?Concepte d'apel·lació?, que es tracta d'un ?recurs?, seguit del codi ?02- i la paraula ?apel·lació?. L'ingrés del dipòsit ha d'acreditar-se amb una còpia del resguard d'ingrés juntament amb la presentació de l'escrit d'interposició del recurs. L'obligatorietat del dipòsit inclou les resolucions notificades amb anterioritat a l'entrada en vigor de la Llei orgànica 1/2009. Queden exclosos els litigants que tinguen reconegut el dret d'assistència jurídica gratuïta (instrucció del secretari general de l'Administració de justícia, de 04.11.2009). Si el recurs fóra estimat totalment o parcialment, la part haurà de demanar la devolució del dipòsit a través d'un escrit presentat davant d'aquest jutjat, una vegada les actuacions hi hagen sigut tornades.»  
  
I atés que el demandat, Héctor Oswaldo Coello Heras, es troba en parador desconegut, expedisc aquest edicte a fi que li valga de notificació de forma deguda.  
  
Carlet, 2 de maig de 2017.- La lletrada de l'Administració de justícia: María José Roig Sapiña.